હાથમા માળા ફેરવતા ફેરવતા માતા બોલ્યા : દિકરા, આજે મને એક વાત સાંભરી આવી, સાંભળ જ્યારે તું નાનો અને હું બેઠી હતી નાહવા ત્યારે તું એક સામટો રોવા લાગ્યો હતો, હજુ તો હું આવું અને જોઉ કે, તને વડારણ ધવરાવતી નજરે ચડી.., મને ધ્રાસકો પડયો. પહેલા તો તને વડારણ પાસેથી ઝુંટવી ઊંધે માથે લટકાવ્યો અને તારા પેટમા ગયેલું વડારણનું ધાવણ ઓકાવી નાખેલું પરંતુ આજ તારા વેણ સાંભળીને મને લાગે છે કે, તે દી એકાદ ટીપુ વડારણના ધાવણનું તારા પેટમા રહી ગયું હશે, “નહિ તો પરમારનો દીકરો નિરાધારને આશરો આપવા ટાણે રજા લેવા ના આવ્યો હોય, એટલું બોલતા માડીની મોટી મોટી આંખોમાંથી આંસુડા ચાલ્યા ગયા.